Diari Oficial de la Generalitat Valenciana


Sumari del DOGV 3595, del 01-10-1999 (1999/8298)

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Sagunt.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8298


Data del document
:   17-09-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Sagunt
    * expropiació
    * administració local

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Sagunt. [1999/A8298]
  
El Govern Valencià, en la reunió del dia 17 de setembre de 1999, adoptà l'acord següent:
  
L'Ajuntament de Sagunt, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'ampliació i reforma de l'Institut d'Ensenyament Camp de Morvedre.
  
Aquesta declaració d'ocupació urgent es justifica per les raons següents:
  
La Conselleria d'Educació té, en fase d'adjudicació, el contracte d'obres per a l'ampliació de l'institut, i l'ajuntament ha sol·licitat la cessió dels terrenys per a l'execució de les obres.
  
La relació de propietaris, béns i drets afectats per l'expedient, va ser sotmesa a informació pública i notificada individualment als interessats, i alguns van presentar al·legacions que han sigut resoltes per la corporació. Hi consta l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Sagunt, per a l'execució del projecte d'ampliació i reforma de l'Institut d'Ensenyament Camp de Morvedre.
  
Relació de béns afectats
  
Parcel·la: referència cadastral 6349918.
  
Titular: Consuelo Claramunt Besols.
  
Superfície afectada: 1.181,92 m²..
  
Camí privat: 42,32 m².
  
Total superfície: 1.224,24 m².
  
Parcel·la: referència cadastral 6349917.
  
Titular: Concepción Monzó Llorens.
  
Superfície afectada: 1.338,53 m².
  
Camí privat: 42,32 m².
  
Total superfície: 1.380,85 m².
  
Parcel·la: referència cadastral 6349902.
  
Titular: Carmen Villar Aleixandre.
  
Superfície afectada: 1.085,17 m².
  
Camí privat: 42,32 m².
  
Total superfície: 1.127,49 m².
  
Parcel·la: Referència cadastral. Polígon 68 - Parcel·la 41.
  
Titular: María Pérez Alcamí.
  
Superfície afectada: 127,41 m².
  
El present acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit les al·legacions, davant de la corporació local expropiadora, als sols efectes d'esmenar possibles errors que s'hagen produït en assenyalar en la relació els béns afectats per l'ocupació urgent.
  
Aquest acord posa fi a la via administrativa, en virtut de l'article 109.c de la Llei 30/1992, de 26 de novembre. Els interessats podran interposar contra ell els següents recursos:
  
a) Recurs potestatiu de reposició, davant del Govern Valencià, en el termini d'un mes, comptador a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú; i 46 de la Llei 29/98, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà al de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercitar qualsevol altra via que estimen oportuna.
  
València, 17 de setembre de 1999
  
El conseller secretari del Govern Valencià,